**Társadalmi Ellenőrző Tájékoztató Társulás**

**Elnökétől**

**7164. Bátaapáti, Petőfi utca 4.**

**Beszámoló a TETT éves munkájáról**

**TETT ülések és a két ülés között történt események:**

***2022.január 28-án a TETT társulása megtartotta első társulási ülését, ahol a TETT támogatás felosztása történt meg.***

**2022. február 10-én** a TETT elnöke Budapesten az Innovációs és Technológiai Minisztériumban aláírta a TETT társulás éves szerződését.

***2022. február 15-én megtartotta a következő soros ülését ahol a Társulási Tanács elfogadta a TETT 2022. évi költségvetését. a társulási ülés témája volt még a 2021.évi közvéleménykutatás eredményeinek átbeszélése. Végezetül a 2022. évi rendezvényeit beszélték meg a társulás tagjai. A TETT-re Kész Napot az idei évben Véménden kívánják június 10-én megrendezni.***

**2022. február 22-én** Honti Gabriella az RHK Kft kommunikációs osztályvezetője tartott megbeszélést a TETT elnökével a 2022. május 21-én RHK Kft által tartandó Nyílt Nap programjáról.

**2022. március 17-én Bátaapátiban** TETT Szakértő Bizottság újjáalakítása történt meg, A bekövetkezett személyi változások miatt a TETT társulási tanácsa a bizottság munkájában való részvételre Faragó Lászlót, Dr Frigyesi Ferencet és Juhász Lászlót kérte fel.

A bizottság újjáalakuláskor a tagok Faragó Lászlót választották a bizottság elnökévé.

**2022. április 27-én** Bátaapáti Község Önkormányzatánál az Innovációs és Technológiai Minisztérium Energiagazdálkodási, Atomenergia és Bányászati Főosztály Központi Nukleáris Pénzügyi Alap Kezelő Osztályának munkatársai tartottak helyszíni ellenőrzést a tavalyi elmaradt felhalmozási támogatás kifizetésével kapcsolatban.

***2022. május 5-én megtartotta a következő soros ülését ahol a Társulási Tanács elfogadta a TETT 2021. évi költségvetés végrehajtását, a társulási ülés témája volt még a 2022. évi plakátkészítő verseny díjazottjainak keretösszegének meghatározása. Végezetül megbeszélték a 2022. június 10–én megrendezésre kerülő TETT- re Kész Nap forgatókönyvét és döntöttek a Gránit díj odaítéléséről is..***

**2022. július 6-ig a** TETT tagtelepülések a működési elszámolásukat elkészítették, amit a közreműködő részére elektronikus úton megküldtünk**.**

***2022. július 14-én megtartotta a következő soros ülését ahol a társulási Tanács elfogadta a TETT 2021. évi költségvetés végrehajtását, a 2022. évi költségvetés módosítását. A TETT társulási Tanácsa döntött arról, hogy meg kívánja ünnepelni október hónapban a TETT 25 éves fennállását és az ehhez kapcsolódó ötletek hangzottak el. (meghívottak köre, videóanyag összeállítása, TETT zászló készítése stb.) Az ülésen a hazai szakmai út úti céljáról is döntés született, hogy Püspökszilágyra kívánnának a polgármesterek ellátogatni. A GMF ülésre való utazás is téma volt az ülésen.***

**2022. július 18-án a TETT tagtelepüléseinek működési elszámolásának helyszíni ellenőrzése történt meg Budapesten** az Innovációs és Technológia Minisztérium Energiagazdálkodási, Atomenergia és Bányászati Főosztály Központi Nukleáris Pénzügyi Alap Kezelő Osztályának munkatársai által.

***2022. augusztus 16-án TETT társulás polgármesterei megbeszélést tartottak az októberi GMF ülésre való utazással kapcsolatban.***

**2022. szeptember 9-**én Bátaszéken megtartott ünnepi testületi ülésen vettek rész a tagtelepülés polgármesteri, a Bátaszék Város polgármesterének meghívására.

**2022. szeptember 20-án** a TETT elnöke megbeszélést folytatott az RHK Kft kommunikációs munkatársával a TETT 25-éves jubileumi ünnepségéről.

***2022. szeptember 27-én a megtartotta a következő soros TETT ülését ahol a Társulási Tanácsa döntött a TETT 25-éves jubileumi ünnepség forgatókönyvéről és annak költségeiről, valamint az időpontjáról . Egyben az összejövetel célja volt a Püspökszilágyi szakmai út részleteinek megbeszélése és időpontjának kitűzése is.***

***A Társulási Tanács arról is döntött, hogy nem vesz részt az október 3-5-ig Hollandiában megrendezésre kerülő GMF ülésen.***

***2022. december 15-én a TETT társulás tartja közmeghallgatását Bátaapátiban a Művelődési Házban.***

**TÁRSULÁSOK megbeszélései, a Minisztériumi megbeszélések**

**2022. január 18-án** Bátaapátiban a Községházán találkoztak a társulási elnökök és megbeszélést tartottak.

**2022. január 26-án a** négytársulási elnök találkozott Bátaapátiban Steiner Attila körforgásos gazdaság fejlesztésért, energia –és klímapolitikáért felelős államtitkárral, Dr. Alföldy-Boruss Márk energiapolitikáért felelős helyettes államtitkárral, Dr. Béres Zsuzsa főosztályvezető asszonnyal (Energiagazdálkodási, Atomenergia és Bányászati Főosztály) Farsang Bence Úsz Illés Dr. Hován Blanka minisztériumi munkatársakkal. A társulási elnökök a bemutatkozások után elmondták a KNPA alaptól kapott támogatások elszámolásának nehézségeit és kérték a segítséget a változtatáshoz.

**2022. február 25-én** Budapesten az Innovációs és Technológiai Minisztériumban Dr. Béres Zsuzsa főosztályvezető meghívására a minisztérium munkatársai és 4 társulási elnök részvételével munkacsoport megbeszélést tartottak.

**2022. július 6-án** látogatást tett a TETT elnöke Technológiai és Ipari Minisztérium Energiaügyért Felelős Államtitkárságon Úsz Illés kabinet főnökénél.

**2022. augusztus 10-én a** négy társulás az ITET, NyMTIT, TEIT és a TETT elnökei megbeszélést tartottak.

**2022. szeptember 15-én a** négy társulás az ITET, NyMTIT, TEIT és a TETT elnökei megbeszélést tartott a PAKS I. Atomerőmű vezérigazgatójával, a társulások támogatásával kapcsolatban.

**2022. október 5-én**  a 4 társulás elnöke meghívást kapott a **Központi Nukleáris Pénzügyi Alapot (KNPA) érintő, a Társulások támogatásának rendezésének témájában Steiner Attila energetikáért felelős államtitkár úr által megtartásra kerülő egyeztetésre.**

Helyszíne: Technológiai és Ipari Minisztérium  Energia- és Klímapolitikáért Felelős Államtitkári Titkárság,  Budapest, Váci út 45.

**2022. november 9-én a TETT elnöke** részt vett az Innovációs és Technológia Minisztérium Energiagazdálkodási, Atomenergia és Bányászati Főosztály Központi Nukleáris Pénzügyi Alap Kezelő Osztálya által összehívott Szakbizottsági ülésén.

**A Társulás rendezvényei, szakmai utak és egyéb rendezvények**

**2022. május 16-18.** között a TETT társulás polgármesterei **GMF ülésen vettek rész Krsko-ban** Szlovéniában. 2022. május 17-én a radioaktív hulladékok kezelésével foglalkozó szemináriumon 55 résztvevő volt jelen többek között Belgiumból, Bulgáriából, Magyarországról, Hollandiából, Szlovéniából, Spanyolországból, Svédországból, Szlovákiából, az Egyesült Királyságból és a házigazda Szlovéniából. Magyarországról mind a négy társulás az ITET, NyMTIT, TEIT és a TETT képviseletében jelen voltak polgármesterek.

**2022. május 21-én** az **RHK Kft és a TETT közös rendezésében Nyílt Napra** került sor Bátaapátiban az NRHT telep parkolójában. A felnőtt látogatók mellett a gyermekek részére gyermeknap megrendezésére is sor került. A TETT települések lakossága is igen szép számban jelent meg a rendezvényen.

Erről a rendezvényről a TETT társulás a Tolna Megyei Népújságban megjelent cikkével tájékoztatást nyújtott a lakosság részére.

**2022.június 10-én** a **XXI. TETT-re Kész Napnak Véménd**- a Társadalmi Ellenőrző Tájékoztató Társulás egyik tagtelepülése – adott otthont. Az esemény gerincét képező sajtótájékoztató és tudományos tanácskozás mellett a személyes párbeszédek kibontakozására is kiváló alkalmat biztosított a hagyományos rendezvény.

-A TETT-re KÉSZ Nap részeként az előadások után átadták a hagyományos Gránit díjat.

Szintén díjat vehettek át a legeredményesebb alkotók az RHK Kft és a TETT közös szervezésében megvalósuló Plakátkészítő verseny eredményhirdetésén Összesen 138 a környezetvédelem fontosságát hangsúlyozó pályamunka érkezett, a kilenc jutalmazott helyezetten kívül a TETT társulása minden gyermek számára ajándékcsomag állított össze.

A tudományos tanácskozással párhuzamosan került megrendezésre a hagyományos, játékos gyermek vetélkedő, melyet a Véméndi Általános Iskola tanárai rendeztek a TETT tagtelepülés gyermekei számára. A gyerekek a vetélkedő során megismerkedtek Véménd település nevezettességeivel, hagyományaival, a környezetvédelemmel stb. A vetélkedőn résztvevő gyerekek részére a TETT társulása szintén ajándékot adott át.

A TETT társulás hagyományos éves rendezvényéről a Tolna Megyei Népújságban, Almanach oldalt jelent meg, mellyel a megyében élő lakosságot is tájékozattuk a jól sikerült rendezvényről. A TETT-re KÉSZ Napról videó felvétel is készült, melyet minden Önkormányzat rendelkezésére bocsájtunk.

**2022. október 28-án** tartotta Bátapátiban a Társulás a TETT 25-éves jubileumi ünnepségét.

A jubileumi ünnepségnek pénteken délelőtt Bátaapáti, a helyi művelődési ház adott otthont.A közönséget Krachun Szilárd, Bátaapáti polgármestere és egyúttal a TETT elnöke köszöntötte. Megtisztelte jelenlétével az eseményt Süli János országgyűlési képviselő és dr. Kovács Antal, a Paksi Atomerőmű Zrt. kommunikációs igazgatója is. A rendezvényen Franczkó Klára, az RHK Kft. kommunikációs munkatársa moderálásával, két kerek-asztal beszélgetés zajlott le. Az első a múltat a kezdeteket idézte meg. Faragó László, az RHK Kft. volt üzemeltetési igazgatója, Buday Gábor, a Radioaktív Hulladékokat Kezelő Kft. (RHK) volt műszaki és tudományos igazgatója, Molnár Péter, a MÁFI-GOLDER volt kutatási mérnöke, Kováts Balázs, a Paksi Atomerőmű volt kommunikációs vezetője, dr. Frigyesi Ferenc, az RHK Kft. volt beruházási igazgatója és Krachun Szilárd néhány rövid és időnként ma már humorosnak ható történettel elevenítette fel a kezdeteket. A félmúltról, benne hangsúlyosan 2012. december 5-ről, a Nemzeti Radioaktívhulladék-tároló felszín alatti létesítménye átadása napjáról, valamint a jelenről dr. Kereki Ferenc, az RHK Kft. ügyvezető igazgatója, Nős Bálint stratégiai és műszaki igazgató, Honti Gabriella kommunikációs osztályvezető, Radó Krisztián, az NRHT telephelyvezetője és Krachun Szilárd osztotta meg többek között az állandó és tárgyszerű lakossági tájékoztatásról, mint alapvetésről vallott gondolatait.

A résztvevők megnézhettek egy korabeli videofilmet is a hulladéktároló létesítésénekfogadtatásáról. Végezetül Krachun Szilárd mondott ünnepi köszöntőt.Arendezvény sikeres volt.

**2022. november 17-én** a TETT társulás polgármesterei a Radioaktív Hulladék Feldolgozó és Tároló (RHFT) püspökszilágyi látogattak a belföldi szakmai út keretében.

A telephelyet Hák Viktor telepvezető mutatta be a társulás polgármesteri részére – kiemelve a hulladékok újra csomagolását, minősítését és átszállítását-, egyben séta keretében megismerkedhettünk a biztonságnövelő intézkedések után létrejött új csarnokkal, az ott megépített berendezésekkel. Ezután az ITETT elnöke látta vendégül a TETT társulás polgármestereit.

**TETT elnökének rendezvényeken való részvétele:**

**2022. április 7-én a TETT elnöke** a Bátaapáti Nyugdíjas Klub tagjainak tartott tájékoztatót a TETT munkájáról, az NRHT telepen folyótevékenységekről.

**2022. április 13-án a TETT elnöke** részt vett Bátaszék Város Önkormányzata Képviselő-testületének közmeghallgatásán, ahol a TETT 2021. évi munkáját értékelte.

**2022. szeptember 17-én** Nyugat- Mecseki Társadalmi Információs és Területfejlesztési Önkormányzati Társulás által Bodán megtartott Tájoló Napon a TETT elnöke vett részt.

**2022. november 11-én a TETT elnöke** Feked Község Önkormányzata Képviselő-testületének közmeghallgatásán vett részt, ahol a TETT 2022. évi munkáját értékelte.

**2022. november 15-én a TETT elnöke** Mőcsény Község Önkormányzata Képviselő-testületének közmeghallgatásán vett részt, ahol a TETT 2022. évi munkáját értékelte.

**2022. december 5-én a TETT elnöke** Véménd Község Önkormányzata Képviselő-testületének közmeghallgatásán vett részt, ahol a TETT 2022. évi munkáját értékelte.

**2022. december 8-án** Cikó Község Önkormányzata tartotta éves közmeghallgatását, melyen a TETT elnöke és Bagdy László kommunikációs referens vett részt.

**A TETT Társulás kommunikációs tevékenysége :**

**2022.évben** a **TETT Hírlap ismét 6 alkalommal jelent meg.** . A TETT HÍRLAP - ban két oldalon az RHK munkájával, a hulladéktároló bővítési munkáiról, üzemeltetésével kapcsolatos híreket olvashatnak a tagtelepülések lakosai, valamint a TETT–tel kapcsolatos és a településeken történt fontos kiemelkedő eseményekkel is találkozhatnak az olvasók, amely a tagtelepülések minden háztartásába eljut.

A Társulás kommunikációt, tájékoztatást segítő forrást hozott létre a TETT honlapjával (www.tett-tarsulas.hu). A honlap a szervezet céljáról, működéséről, az eredményeiről és a programjairól ad tájékoztatást az érdeklődök számára.

Lakossági Ellenőrző Csoport tagjainak ezen időszak alatt nem volt feladata a beszállításokkal kapcsolatban. Bagdy László a jelenlegi megbízott szakmai vezető a TETT üléseken részt vett.

Bátaapáti, 2022. december 15.

 Tisztelettel :

Krachun Szilárd

 elnök